**FELHÍVÁS**

**ERASMUS MENTORI ÖSZTÖNDÍJ PÁLYÁZAT BENYÚJTÁSÁRA**

A **2022/23-as tanév II. félévére** a Magyar Testnevelési és Sporttudományi Egyetem Tanulmányi Hivatala pályázatot ír ki Erasmus mentori ösztöndíj elnyerésére a nemzeti felsőoktatásról szóló 2011. évi CCIV. törvény 85/C.§ d) alpontja, a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III.26) Kormányrendelet 10. § (1) bekezdés és az Egyetem Térítési Juttatási Szabályzatának 23/A.§ (1) bekezdése alapján.

**1. Jogosultak köre:** *a nappali munkarendű állami ösztöndíjas vagy önköltséges képzésben részt vevő hallgató*

Erasmus mentori ösztöndíjra jogosultak az Egyetem nappali munkarendű, alapképzésben, osztatlan képzésben, mesterképzésben, állami ösztöndíjas vagy önköltséges képzésben résztvevő aktív hallgatói jogviszonnyal rendelkező hallgatók, akik

* *kiemelkedő Erasmus mentori tevékenységet végeznek. Erasmus mentorként az Egyetemre Erasmus program keretén belül érkező külföldi hallgatóknak támogatást adnak az eltérő tanulmányi rendszer működésének gyors és hatékony megismerésében, új környezettel kialakítandó kapcsolatok létrejöttében, tanulmányi elvárásokban való megfelelésben.*

**2. Pályázat benyújtásának módja:**

**Figyelem!** A pályázatot **elektronikusan Neptun rendszeren keresztül** lehet benyújtani a kérvények menüpont alatt az Erasmus mentori kérvényre kattintva.

**3. Pályázat érvényessége:**

* ha a hallgató az **előírt határidőben** benyújtotta a pályázatot
* a **pályázati adatlapot hiánytalanul kitöltötte**
* **csatolta a pályázati felhívásban előírt dokumentumokat, igazolásokat**
* valamint a hallgató és a pályázata **megfelel a jogszabályokban és az egyetem szabályzataiban előírt követelményeknek.**

**Ha a fentiek közül valami hiányzik, a pályázat elutasításra kerül!**

A határidő be nem tartása jogvesztő hatályú. Hiánypótlásra nincs lehetőség.

**4. Megfelelő dokumentumok:**

* **Nemzetközi Kapcsolatok Igazgatóságától kikért hivatalos igazolás az elvégzett tevékenységről.**
* A Pályázat elbíráláshoz csak PDF formátumú elektronikus dokumentumok kerülnek elfogadásra, tehát pl. doc, docx vagy JPEG kiterjesztésű dokumentumok NEM fogadhatók el.
* Az aláírással és pecséttel érvényesített dokumentumok csak akkor fogadhatók el, ha a hitelességet igazoló aláírás és pecsét szerepel a dokumentumon, és az elektronikus dokumentumon ez egyértelműen látszódik és olvasható. A többoldalas dokumentumok csak az összes oldal feltöltésével érvényesek.
* A feltöltött dokumentumok mérete egyenként nem haladhatja meg a 2 MB-ot.
* A dokumentumokat az elektronikus űrlap megfelelő helyeire szükséges feltölteni. Csak a megfelelő helyre feltöltött dokumentumok vehetők figyelembe a bírálás során.
* A Bizottság a feltöltött igazolások eredeti példányát bármikor bekérheti. Hamis dokumentumok feltöltése fegyelmi eljárás megindítását vonja maga után.

**5. Általános tudnivalók**

A pályázattal elnyerhető ösztöndíj nem kötelező juttatás, a pályázatot 5 fő nyerheti el.

**6. Adatkezelés**:

* A pályázat során megadott személyes adatok kezelésére, illetve feldolgozására az Értékelő Bizottság tagjai és az általuk megbízott személyek jogosultak. Ezen adatok kizárólag a leadott pályázat bírálatához, illetve feldolgozásához kerülnek felhasználásra.
* Az a tény, hogy a hallgató ösztöndíjban részesül, valamint az ösztöndíj célja, összege nyilvánosságra hozható. E tényt az ösztöndíjra történő pályázatának benyújtásával a hallgató tudomásul veszi.

A felmerülő **kérdésekkel a benyújtási határidő előtt kell felkeresni** a Hallgatói Önkormányzat tagjait, a „K” épület I. emelet (A112) HÖK irodájában, vagy a hok.osztondij@tf.hu email címen.

2023. január 10.

Magyar Testnevelési és Sporttudományi Egyetem

Tanulmányi Hivatal